HUP Pčelinjak,  Skupština

Zagreb, Njegoševa 10/1

Izvješće Nadzornog odbora HUP Pčelinjak za 2020. god.

Nadzorni odbor u sastavu:

Slavica Belšak, predsjednik

Marko Jozanović, član

Hrvoje Plukavec, član

sastao se dana 04.02.2021. s početkom u 18 sati u dvorani MO "Peščenica", Njegoševa 10/1  te u skladu sa Statutom i Poslovnikom o radu Nadzornog odbora, a prema ovlastima i djelokrugu rada izradio slijedeće izvješće koje podnosi Skupštini.

OPĆE IZVJEŠĆE

Konstatirali smo da se rad Udruge odvija prema zacrtanim planovima i zadacima  UO.

U registru članova utvrđeno je 35 člana.

Rad udruge je javan i transparentan, usmjeren na dobrobit svojih članova, drugih udruga, kao i građana Zagreba i Zagrebačke županije. Svi Zapisnici sa sastanaka UO kao i svi ostali dokumenti dostupni su na internetskoj stranici HUP Pčelinjak kao i dosadašnjih godina.

U 2020. uspješno je odrađen projekt Gradska pčelarska služba 112, projekt „Obuka pčelara pregledača pčelinjih zajednica s teoretskom i praktičnom nastavom“ uz financijsku pomoć Grada Zagreba te projekt „Pčelice vratite se“ - sadnja medonosnog drveća uz  donaciju tvrtke Procter & Gamble. S tvrtkom Konzum plus doo sklopili smo ugovor o donaciji za projekt „Hrvatska pčelarska služba – 112 ( SOS za pčele)“ , a za nabavu osnovne opreme i radne odjeće kao i za organizaciju službenih ureda i tima ljudi za područje djelovanja projekta ( ustrojavanje i opremanje podružnica po županijama – Zadarska, Splitsko-Dalmatinska, Zagrebačka, Istarska i Grad Zagreb.  Naš obveza po projektu odraditi će se u roku od jedne godine. Projekt obilježavanje Svjetskog dana pčele izložbom  pod nazivom „Pčela i cvijet“ također će se odraditi slijedeće godine, jer se ove godine nije mogo odraditi zbog epidemioloških  mjera.

Internetska stranica Udruge svojim objavljenim člancima upoznaje svoje članove i ostale posjetioce stranice o aktualnostima u Udruzi i pčelarstvu. 

FINANCIJSKO IZVJEŠĆE

Kontrolom poslovanja Udruge i financijskog izvješća utvrdili smo da Knjigovodstveni servis vodi knjigovodstvo točno, uredno i transparentno. 

Utvrđeno je da je stanje novčanih sredstava 31.12.2019. godina bilo 25.762,00 kn. Na žiro računu 24.155,00 kn, a u blagajni 1.607,00 kn.
Pregledom blagajničkog poslovanja i usporedbom uplatnica i isplatnica s dnevnikom blagajne utvrdili smo da se blagajna vodi ažurno i točno.

NO je utvrdio da za svaku aktivnost i isplatu  postoje pisane odluke UO priložene uz dokumentaciju.

Čestitamo predsjedniku gospodinu Draženu Jerman i ostalim članovima UO na uspješnom vođenju Udruge te provedbi toliko projekata usprkos ovoj strašnoj pandemiji. Zahvaljujemo i ostalim članovima koji svesrdno pomažu djelovanju Udruge.

U Zagrebu, 11.02.2021.

Marko Jozanović, član NO        Hrvoje Plukavec, član NO      Slavica Belšak, predsjednik NO

